
Aprobadas por acordo da Xunta de Goberno Local do 13 de setembro do 2022, as bases EXTRAORDINARIAS das axudas municipais para o uso do servizo de comedor escolar (curso 2021/2022), en base aos artigos 23.2 a) da Lei 38/2003 Xeral de Subvencións, artigo 11 da ordenanza Xeral de subvención do Concello de Mos e demais normativa de aplicación, por medio do presente anuncio procédese a súa convocatoria pública.

BASES EXTRAORDINARIAS PARA USO DO SERVIZO DE COMEDOR ESCOLAR NO CURSO 2021-2022, PARA ALUMNADO DE EDUCACIÓN INFANTIL E PRIMARIA


BASE I.- OBXECTO DA SUBVENCIÓN.

É obxecto da presente convocatoria regular o procedemento para a concesión de subvencións ás familias do alumnado, de educación infantil e primaria para o curso 2021/2022. Estas axudas outorgaranse de acordo cos principios de publicidade, concorrencia e obxectividade, establecendo un procedemento que tenta ser áxil, eficaz e breve no tempo.

As axudas van dirixidas aos menores de familias con dificultades socio-económicas e de conciliación da súa vida familiar e laboral.

A finalidade última é apoiar ás unidades familiares que, por recursos económicos insuficientes vense limitados para afrontar totalmente o custo do servizo.


BASE II.- ACTIVIDADES E PROGRAMAS SUBVENCIONABLES.

Axudas para o servizo de comedor escolar para o alumnado de educación infantil (2º ciclo) e educación primaria dos CEIPs públicos do Concello de Mos , sempre e cando este non gocen de gratuidade


BASE III: CRÉDITOS ORZAMENTARIOS


Para as axudas de comedor escolar o importe máximo existente na partida orzamentaria 321.489.0903 será de 10.000 €, dos cales, 3.000 € serán para os meses de setembro, outubro e novembro do ano 2021 e os 7.000 € restantes, corresponderán aos meses de decembro ata a finalización do curso académico 2021/2022, e imputaranse ao

orzamento do ano 2022, dependendo da consignación orzamentaria e no caso de que esta sexa menor, limitarase á que se recolla nese orzamento.
Dado a ampliación do crédito orzamentario da partida 321.489.0903 no ano 2022, de 10.000€ a 30.000€, para os meses de decembro de 2021 ata a finalización do curso académico de 2022 (xuño), ampliase o importe de 7.000€ a 15.318€, imputándose esta subida na consignación orzamentaria do ano 2022.

En ningún caso, a suma das subvencións concedidas poderá superar a contía establecida para cada unha das axudas.

BASE IV.- PERSOAS BENEFICIARIAS

As persoas beneficiarias de esta axuda serán aquelas familias que solicitaron as axudas publicadas no BOPPO nº 201, con data de 19 de Outubro de 2021, para o curso 2021/2022 no prazo establecido e que resultaron beneficiarias da mesma tal e como establece o Decreto 2021/1577 de Resolución da Alcaldía de concesión as persoas beneficiarias.

As persoas beneficiarias deben cumprir os seguintes requisitos:

· Ter feito uso do servizo de comedor escolar no período de decembro de 2021 a xuño de 2022.
· Presentar os recibos do catering e os xustificantes bancarios no prazo establecido nas Bases publicadas no BOPPO nº201, con data de 19 de Outubro de 2021.


BASE V: PUBLICIDADE, PRAZO E DOCUMENTACIÓN

A publicación das presentes bases e convocatoria, así como a resolución das axudas realizarase na sede electrónica e páxina web do Concello de Mos e anunciaránse na Base de Datos Nacional de Subvencións que publicará o texto completo e remitirá un extracto ao Boletín Oficial da Provincia para a súa publicación

As axudas que se concedan a través desta convocatoria, publicaranse na sede electrónica e páxina web do Concello de Mos, con expresión da persoa solicitante, do/a alumno/a, curso, colexio, importe, finalidade da subvención e resolución recaída (concedida/denegada ou lista de espera) e enviarase á base de datos nacional de subvencións (BDNS).

As persoas beneficiarias deberán de presentar os seguintes documentos no prazo establecido:

· Recibos do catering e xustificantes bancarios do pago ao servizo de comedor

BASE VI: IMPORTE CONCEDIDO PARA AS AXUDAS:
Axudas para comedor escolar: O importe das axudas para cada neno/a será de 2€ menú/día, que será pagado ao solicitante despois da presentación das correspondente facturas e xustificantes de pago, no prazo establecido nas Bases publicadas no BOPPO nº 201, con data de 19 de Outubro de 2021

-De decembro de 2021 a xuño do 2022, presentando as facturas e os xutificantes do pago ao catering, entre o 22 de xuño e o 12 de xullo (ambos incluídos)

BASE VII.- OBRIGAS

As persoas solicitantes das subvencións quedan obrigadas a:

1º.Cumprir coas estipulacións recollidas na Lei Xeral de Subvencións como na Ordenanza Xeral de Subvencións do Concello de Mos (BOP nº 177 do luns 14 de setembro de 2009).
2º.Responder legalmente da veracidade dos datos expostos e da documentación presentada.

BASE VIII.- PROCEDEMENTO

A instrución do procedemento de concesión das axudas levarase a cabo polo Departamento de Educación, ao que irán dirixidas as solicitudes cos xustificantes correspondentes

Unha vez recibidas tódalas xustificacións e rematado o prazo de presentación das mesmas, a documentación acreditativa, e de ser o caso, requiriráselles as persoas que non presentaron toda a documentación pertinente, para que a presenten nun prazo improrrogable de 10 días, e de non facelo así, desestimarase e arquivarase sen máis trámite o abeiro do disposto no artigo 68 da Lei 39/2015, do 1 de outubro, do procedemento administrativo común das administracións públicas.

As solicitudes serán desestimadas polos seguintes motivos:

-Presentar a solicitude fora de prazo .

-Non entregar a documentación esixida polos servizos administrativos.

-Se teña constancia de que os datos presentados son falsos.

As solicitudes admitidas serán valoradas por una Comisión de valoración integrada pola psicóloga do departamento de Servizos Sociais e a Educadora Social do departamento de Educación, conforme os criterios que constan nestas bases e elevarase a proposta de adxudicación de concesión á Alcaldía.

Posteriormente, a proposta pasará a Intervención Municipal, para que proceda a fiscalizar o expediente, de acordo co Real decreto 2/2004, de 5 de marzo, polo que se aproba o Texto Refundido da Lei Reguladora de Facendas Locais.

A concesión das subvencións realizarase mediante resolución da Alcaldesa-Presidenta do Concello, de acordo coas presentes bases e convocatorias.

O prazo máximo para ditar resolución será de dous meses dende a finalización de presentación das solicitudes.

Aprobada a proposta, publicarase na sede electrónica e na páxina web do Concello a resolución recaída.

A resolución porá fin a vía administrativa podendo as persoas solicitantes interpor o recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación, dacordo co establecido no artigo
124.1 da Lei 39/2015, do 1 de outubro, do procedemento común das administracións públicas, ou ben directamente recurso contencioso administrativo nos termos recollidos na lexislación vixente

O acordo de concesión non terá obrigatoriamente que distribuír a totalidade do crédito.

BASE IX.- FORMA E PRAZO DE XUSTIFICACIÓN DO CUMPRIMENTO DOS FINS DAS SUBVENCIÓNS

Os gastos serán xustificados pola persoa solicitante, mediante facturas orixinais e xustificantes de pago á empresa que realiza o servizo no que figure o importe total do gasto realizado polo usuario/a, días de asistencia do beneficiario/a por meses vencidos, ou outros documentos admitidos no tráfico mercantil acorde coa lexislación prevista.

O importe concedido a cada neno/a será ingresado a nome do/a solicitante na conta bancaria facilitada, na que deberá constar como titular a persoa solicitante.

O prazo para que as persoas solicitantes beneficiarias das subvencións xustifiquen os gastos:

- Dos meses de decembro de 2021 a xuño do 2022. Entre os días 22 de xuño ao 12 de xullo de 2022, presentando a través do rexistro do concello ou da sede electrónica.

BASE X.- COMPATIBILIDADE

Serán compatibles estas axudas con outras subvencións, axudas, ingresos ou recursos para a mesma finalidade, procedentes doutras Administracións ou entes públicos privados, sempre que o importe global das subvencións outorgadas non sexa superior o 100% do gasto. Os/as beneficiarios/as deberán comunicar o Concello todas aquelas axudas solicitadas, as concedidas e o importe das mesmas.


BASE XI.- PROCEDEMENTO DE REINTEGRO DE SUBVENCIÓNS PERCIBIDAS

No referente ás infraccións e sancións, en materia de subvencións serán de aplicación os artigos 50 e seguintes da Lei 9/2007, do 13 de xuño de Subvencións de Galicia
No caso de que con posterioridade ao pago dunha subvención se descubra que as persoas solicitantes non reúnen as condicións necesarias pasa acceder a elas, ou non xustificaran as cantidades xa percibidas en concepto de anticipo, estarán obrigadas a devolver as mesmas xunto cos xuros de demora, nos termos indicados no artigo 33 da citada Lei 9/2007, do 13 de xuño, de Subvencións de Galicia, sen prexuízo das responsabilidades civís e penais que dean lugar.

BASE XII. -PROTECIÓN DE DATOS

De acordo co disposto na Lei orgánica 3/2018, do 5 de decembro, de protección de datos de carácter persoal, infórmase de que os datos que se faciliten na participación do procedemento serán incorporados en un ou varios ficheiros, cuxo responsable é o Concello de Mos, con domicilio na Praza do Concello,1-Mos– Pontevedra, onde se poderán exercitar en todo momento os dereitos de acceso, rectificación, cancelación e, se fose o caso, o de oposición.
Coa presentación de solicitude para participar no procedemento os titulares dos datos persoais facilitados consenten expresamente o seu tratamento coa finalidade de levar a cabo a tramitación do dito procedemento.

DISPOSICIÓNS FINAIS

En todo aquilo non regulado expresamente nestas bases, rexerase polas disposicións xerais recollidas na Ordenanza Xeral de subvencións e resto da normativa reguladora das subvencións.

Julia Loureiro Campo
Concelleira delegada de Educación



(decreto de delegación do 19.06.19)

